open-index/open-wikipedia-markdown huggingface dataset:
Bitka pri Paj-ťü

**Bitka pri Paj-ťü** sa odohrala v roku 506 pred Kr. medzi štátmi Wu a Čchu. Víťazné vojsko štátu Wu bolo vedené legendárnym Sun-c’.

## Pozadie
Štáty Wu a Čchu boli vo vojne už 50 rokov. Boli to časy nebezpečného napätia, ktoré vyvrcholili touto bitkou a skončili až v roku 221 pred Kr.

## Bitka a jej dôsledky
Bitku naplánoval kráľ Che Lu z Wu a viedol Wu Tzu-hsu(?) a Sun-c’. Kráľ Ťing z Čou s „mäsiarom“ Jüe, boli dočasne vyhnaní z hlavného mesta štátu Čchu, Jing, útočníkmi z Wu. Táto bitka skončila jeho zničením.

Po ústupe štátu Wu v roku 505 pred Kr. sa kráľ i „mäsiar“ do mesta vrátili.

## Referencie

Kategória:Dejiny Číny
Paj ťü
Kronos Quartet

[thumb|''Kronos Quartet'' a [Paul Hillier (uprostred)]]
**Kronos Quartet** je americké sláčikové kvarteto, ktoré sa systematicky venuje interpretácii súčasnej klasickej hudby. Špeciálne pre kvarteto bolo skomponovaných asi 600 skladieb. Stalo sa známym tiež vďaka úspešným filmovým soundtrackom (napríklad k filmu Requiem za sen). Medzi skladateľov, ktorí s Kronos Quartet spolupracovali, patria Arvo Pärt, Steve Reich, Philip Glass, Terry Riley a Kevin Volans. Súbor obdržal v roku 1999 od švédskej Kráľovskej hudobnej akadémie Schockovu cenu za hudbu. Je tiež držiteľom jednej ceny Grammy a deviatich nominácií.

Kvarteto založil v roku 1973 huslista David Harrington. V rokoch 1978–1999 boli jeho členmi ešte druhý huslista John Sherba, violista Hank Dutt a čelistka Joan Jeanrenaudová. V roku 1999 nastúpila na miesto čelistky Jennifer Culpová, ktorú v roku 2005 nahradil Jeffrey Ziegler. Od roku 1978 sídli kvarteto v kalifornskom San Franciscu.

## Iné projekty

## Externé odkazy
* oficiálna stránka

Kategória:Predstavitelia súčasnej klasickej hudby
Kategória:Sláčikové kvartetá (telesá)
Wu (štát)

**Wu** bol štát v Číne v Období Jari a jesene. Jeho územie sa nachádzalo v oblasti ústia rieky Jang-c’-ťiang, východne od štátu Čchu. Čínskymi historikmi je považovaný za polobarbarský. Jeho hlavným mestom bolo Su-čou.

## Pozri aj
* Bitka pri Paj ťü

Kategória:Dejiny Číny
Kategória:Zaniknuté štáty
Olešnianka

**Olešnianka** je potok na Kysuciach, na území okresu Čadca. Je to ľavostranný prítok Kysuce, meria 10,8 km a je tokom IV. rádu.

## Prameň
Pramení v Moravsko-sliezskych Beskydách na severovýchodnom svahu Uhorskej (1 028,6 m n. m.) v nadmorskej výške približne 940 m n. m., v blízkosti štátnej hranice s Českom.

## Opis toku
V pramennej oblasti tečie najprv na juh, následne sa stáča a pokračuje juhovýchodným smerom cez osadu Hrubý Buk, po pribratí Čierneho potoka pri osade Bazgerka sa prechodne stáča viac na juhojuhovýchod. Medzi osadami Jelitov a Kožákovci tečie severojužným smerom a sprava priberá Chotárny potok. Od osady Kožákovci už tečie k ústiu na juhovýchod, pričom sa z pravej strany oddeľuje vedľajšie rameno tečúce cez intravilán obce Olešná, spoločne podtekajú železničnú trať Čadca – Makov a tesne pred ústím do Kysuce sa opätovne spájajú.

## Geomorfologické celky
* Moravsko-sliezske Beskydy, geomorfologický podcelok Zadné hory
* Turzovská vrchovina, geomorfologické podcelky:
** Kornická brázda
** Predné vrchy (na východe) a Zadné vrchy (na západe), potok je deliacou líniou
** Hornokysucké podolie (na dolnom toku)

## Prítoky
* Pravostranné: dva krátke prítoky z východných svahov Uhorskej, prítok zo severného svahu Hlineného (874,9 m n. m.), prítok prameniaci južne od osady Pantokovci, prítok z juhovýchodného svahu Hlineného, prítok z osady Badžgonovci, prítok prameniaci južne od osady Viglaška, Chotárny potok (471,7 m n. m.), prítok z východného svahu Grúňa (704 m n. m.)
* Ľavostranné: prítok z osady Červencovci, Čierny potok, prítok z lokality Potok a prítok z oblasti Murgašskej

## Ústie
Do Kysuce sa vlieva medzi obcami Olešná a Staškov v nadmorskej výške cca 442 m n. m.

## Obce
* obec Olešná a jej osady (v smere toku):
** Zajacovci
** Jarošovci
** Hrubý Buk
** Maslovenka
** Bazgerka
** Jelitov
** Polgrúň
** Kožákovci
** ústredie obce

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Moravsko-sliezskych Beskydách
Kategória:Vodné toky v Turzovskej vrchovine
Kategória:Vodné toky v okrese Čadca
Trojačka

**Trojačka** môže byť:

* časť obce Makov (okres Čadca), pozri Trojačka (Makov)
* potok na horných Kysuciach, pozri Trojačka (potok)
* prírodná rezervácia v Česku, v okrese Nový Jičín, pozri Trojačka (prírodná rezervácia)
Trojačka (potok)

**Trojačka** je potok na Kysuciach, v najzápadnejšej časti okresu Čadca. Je to ľavostranný prítok Kysuce, meria 5,1 km a je tokom IV. rádu. 

## Prameň
Pramení v Turzovskej vrchovine, v podcelku Zadné vrchy, pod sedlom Bumbálka () v nadmorskej výške približne  

## Opis toku
Tečie juhovýchodným smerom, na hornom toku priberá krátky ľavostranný prítok zo západného svahu Beskyda (), prechodne tečie smerom na juh, sprava priberá prítok spod Makovského priesmyku (), z juhovýchodného svahu Beskydka (), následne z tej istej strany prítoky z lokality U tabulí a spod Dupačky () a stáča sa znovu na juhovýchod. Ďalej tečie po hranici medzi Turzovskou vrchovinou na severe a Javorníkmi na juhu. Preteká osadou Trojačka, zľava priberá prítok z oblasti osady Hlboké, prameniaci na južnom svahu vrchu Korytové (), ďalej z pravej strany prítok z juhovýchodného svahu Oselnej (), nasleduje pravostranný prítok prameniaci SSZ od kóty 862,8 m a ľavostranný z osady Riečky. Na dolnom toku ešte priberá krátky pravostranný prítok vznikajúci východne od kóty 862,8 m, stáča sa na východ a do Kysuce sa vlieva na okraji obce Makov (západne od jej centra) v nadmorskej výške cca 

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Turzovskej vrchovine
Kategória:Vodné toky v Javorníkoch
Kategória:Vodné toky v okrese Čadca
Dlžiansky potok

**Dlžiansky potok** je potok na horných Kysuciach, na území okresu Čadca. Je to pravostranný prítok Kysuce, meria 6 km a je tokom IV. rádu. 

Pramení v Javorníkoch, v podcelku Vysoké Javorníky, na severnom svahu Capovej (869,4 m n. m.), pri osade Mračkov, v nadmorskej výške cca 740 m n. m. Najprv tečie severoseverozápadným smerom, z pravej strany priberá prítok spod Jakubovského vrchu (874,9 m n. m.) a ďalšie dva pravostranné prítoky (spod kót 758,3 m a 799,6 m) pri osade Hľubov. Ďalej pokračuje severozápadným smerom, preteká osadou Majtánovci, zľava priberá dlhší prítok zo severozápadného úpätia Capovej a preteká ústredím obce Dlhá nad Kysucou. Tu priberá ľavostranný prítok spod kóty 834,0 m v hlavnom hrebeni pohoria a pri osade Valčuhovci vstupuje do Turzovskej vrchoviny, do podcelku Hornokysucké podolie. Preteká okrajom mesta Turzovka a na jeho území ústi v nadmorskej výške približne 470 m n. m. do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Smotana

thumb|Smotana
thumb|Smotana do kávy
thumb|Ovocie so šľahačkou a hnedým cukrom
**Smotana** je výrobok z mlieka s vysokým obsahom tuku. Smotana môže byť určená na priamu spotrebu alebo je surovinou na výrobu masla alebo iných výrobkov. 
Smotana je časť mlieka, ktorá obsahuje najviac tuku, a zráža sa na jeho povrchu. Získava sa zbieraním, alebo odstreďovaním.

Druhy smotany:
* sladká - min.12% tuku
* kyslá - min. 18% (mliečne kvasenie)
* na šľahanie - min. 30-33% tuku (šľahačka)
* vysokokyslá smotana - min.40% tuku
 
Požiadavky na priemyselný postup výroby smotany a jej kvalitatívne ukazovatele upravuje norma STN 57 0660.

**[[Šľahačková smotana]] (30 - 33% tuku)**

Zo smotany na šlahanie sa vyrába šlahačka, alebo sa používa aj na varenie. Na výrobu základnej šlahačky je potrebná pol litra šlahačky a jeden vanilínový cukor. Spolu tieto dve suroviny zmiešame. Má vyšší obsah tuku.

**[[Kyslá smotana]] (18% tuku)**

V praktickom živote sa používa kyslá smotana najviac na varenie. Používa sa napríklad pri výrobe sviečkovice - veľmi známeho jedla z hovädzieho mäsa. Smotana sa používa na omáčku. Má priemerný obsah tukov.

**[[Sladká smotana]] (12% tuku)**

Aj tento druh smotany sa používa na varenie a pečenie. Má veľmi nízky obsah tukov. 

**Vysokokyslá smotana (40% tuku)**

Vysokokyslá smotana, ako vidíme v názve má vysoký obsah tuku a to niekedy viac než 40%.

## Iné projekty

Kategória:Mliečne výrobky
Maslo

thumb|Maslo

**Maslo** je výrobok z mlieka zložený z mliečneho tuku, vody a netukov. 

## Definícia
Presná definícia znie: potravinársky výrobok *vo forme tuhej, tvárnej emulzie v zásade typu voda v oleji, získanej výlučne z mlieka a/alebo určitých mliečnych výrobkov, v ktorých predstavuje tuk hlavnú hodnotovú zložku* (*môžu sa však pridať aj iné látky potrebné na ich výrobu, za predpokladu, že tieto látky sa nepoužijú za účelom nahradenia, či už úplne alebo sčasti, akýchkoľvek mliečnych komponentov*), pričom v tomto výrobku musí byť:
*a) v užšom zmysle: množstvo mliečneho tuku 80 % - 90 %, maximálne množstvo vody 16 % a  maximálne množstvo sušiny z odtučneného mlieka 2 %
*b) v širšom zmysle: 
**množstvo mliečneho tuku, vody a sušiny z odtučneného mlieka ako v bode a, alebo 
**množstvo mliečneho tuku 60 - 62 % (potom hovoríme o tzv. masle s trojštvrtinovým množstvom tuku), alebo
**množstvo mliečneho tuku 39 - 41 % (potom hovoríme o tzv. masle s polovičným množstvom tuku)

Ak je vo výrobku s vyššie uvedenou definíciou množstvo mliečneho tuku iné než 80 - 90 % alebo 60 - 62 % alebo 39 - 41 %, nazýva sa mliečna nátierka.

## Druhy
Druhy masla:
* výberové maslo
* čerstvé maslo
* nízkoenergetické maslo
* stolové maslo

## Výroba
Maslo sa vyrába zo sladkej, polokyslej a kyslej smotany. Postup priemyselnej výroby masla a požiadavky na jeho kvalitu upravuje STN 58 0310.

## Referencie

## Iné projekty

Kategória:Mliečne výrobky
Kategória:Tuky
Stanmore (stanica metra)

**Stanmore** je jedna zo staníc Londýnskeho metra na Jubilee Line, v obvode (*London Borough*) Harrow, konkrétne v časti Stanmore. Leží v tarifnej zóne č. 5 (*Travelcard Zone 5*) a funguje ako západná konečná Jubilee Line (predchodzia stanica je Canons Park). Otvorili ju 10. decembra 1932 ako konečnú stanicu jednej z vetiev na Metropolitan Line. 

V roku 1939 sa táto vetva stala súčasťou Bakerloo Line a v roku 1979 ju prebrala Jubilee Line.

## Poloha
Stanica je umiestnená na južnej strane cesty **A410**, konkrétne **London Road**. Medzi hlavnou cestou (London Road) a stanicou sa nachádza nástupište, ktoré využívajú autobusy smer Barnet, Edgware, Harrow, Hendon a Watford. Cez London Road je takisto aj svetelná signalizácia.

## Služby
Napravo od vstupu sa nachádza stanovisko taxíkov a napravo od neho je novinový stánok. Po ľavici je tradičné holíčstvo. Výdajňa lístkov je nezvyčajne pre povrchovú stanicu umiestnená nie vo vstupnej hale, ale dolu na úrovni nástupišťa. V roku 2005 spoločnosť Transport for London začala výstavbu 3. nástupišťa.

## Iné projekty

Kategória:Stanice londýnskeho metra
Kategória:Harrow
Kornianka

**Kornianka** je potok na horných Kysuciach, preteká územím okresu Čadca. Je to pravostranný prítok Predmieranky, má dĺžku  a je tokom V. rádu. 

Preteká Turzovskou vrchovinou, podcelkom Zadné vrchy, pramení pod hlavným hrebeňom, pod vrchom Lukavice () v nadmorskej výške cca , neďaleko slovensko-českej štátnej hranice. Od prameňa tečie juhovýchodným smerom k osade Zátoka, sprava priberá prítok spod Kelčova (), stáča sa na východ a preteká osadou Ďurkáčovci, kde zľava priberá prítok () z východného svahu vrchu Bobek (). Ďalej priberá z pravej strany prítok od osady Zlámaná a potom prítok z osady Komaníková. Následne preteká ústredím obce Korňa, z ľavej strany priberá Sobčákov potok (), ďalej sprava prítok spod Okrúhlej () a zľava z osady Srničkovci. Pokračuje časťou Nižná Korňa, tu priberá ľavostranný Dáždený potok a dva pravostranné prítoky, najprv z osady Zelenkovci, potom z osady Živčáková. Na území mesta Turzovka, v časti Predmier, ústi v nadmorskej výške približne  do Predmieranky.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Trstená (rozlišovacia stránka)

**Trstená** môže znamenať:

* mesto na Orave, pozri Trstená
* skrátený názov obce Trstená na Ostrove
* osadu obce Raková, pozri Trstená (Raková)
* osadu obce Rajecká Lesná, pozri Trstená (Rajecká Lesná)
* potok na Kysuciach, pozri Trstená (prítok Kysuce)
AMD K5

right|thumb|AMD 5K86-P90
right|thumb|AMD K5 PR166

**AMD K5** bol x86 mikroprocesor od spoločnosti AMD uvedený v roku 1995. Obsahoval 4,3 milióna tranzistorov. Vyrábal sa na frekvenciách od 75 do 133 MHz a dosahoval výkony podobné ako Intel Pentium a Pentium Pro.

## Externé odkazy
* AMD: AMD-K5 Processor Overview 
* Technical overview of the K5 series 
* The Processor Emporium - AMD K5  

 

Kategória:Mikroprocesory
Národní tisková agentura

**Národní tisková agentura** (NTA) je české webové politicko-spoločenské periodikum. Jeho orientácia je konzervatívna a národná.

Periodikum uverejňuje domáce i zahraničné správy, komentáre, vyhlásenia politických strán a pozvánky na spoločenské udalosti. Autormi článkov sú predovšetkým členovia českých národne orientovaných strán (Právo a spravedlnost, Národní sjednocení, Dělnická strana). Okrem pôvodných príspevkov portál preberá články z iných periodík (zvlášť z názorovo príbuzných ako Národní myšlenka).

## Externé odkazy
* Národní tisková agentura

Kategória:Webové periodiká
Trstená (prítok Kysuce)

**Trstená** je potok na Kysuciach, na území okresu Čadca. Je to ľavostranný prítok Kysuce, má dĺžku 7,7 km a je tokom IV. rádu. 

Pramení v Moravsko-sliezskych Beskydách, v podcelku Zadné hory, na južnom svahu vrchu Veľký Polom (1 067,3 m n. m.), v lokalite Na skale, v nadmorskej výške okolo 930 m n. m. Od prameňa tečie juhovýchodným smerom, vzápätí vstupuje do Turzovskej vrchoviny, do podcelku Kornická brázda, pri osade Kopčisko sa stáča a na krátkom úseku tečie na juh. Sprava priberá prítok spod osady Hromadová a následne sa opäť stáča na juhovýchod. Z pravej strany priberá prítok z lokality Potok, preteká osadou Križkovci, pričom vstupuje do podcelku Predné vrchy a priberá niekoľko krátkych prítokov z oboch strán. Pokračuje cez osadu Mičkové, zľava priberá prítok spod Prielačského vrchu (649,6 m n. m.), preteká osadou Smrečkovci a z pravej strany priberá prítok spod kóty 648,6 m n. m. Tečie ešte osadou Trstená, priberá ľavostranný prítok spod Sihelníka a už v Hornokysuckom podolí, na území obce Raková, ústi v nadmorskej výške okolo 419,5 m n. m. do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Slezinová sneť

thumb|Baktérie slezinovej sneti (antraxu).

**Slezinová sneť** (bežné názvy: **antrax, modré kiahne**) je infekčné ochorenie teplokrvných zvierat prenosné na človeka. Pôvodcom je *[[Bacillus anthracis]]*. Názov je odvodený od gréckeho slova antrakis, čo znamená uhlie, pretože kožná forma ochorenia sa väčšinou prejavuje čiernymi rankami na koži.

Na ochorenie sú vysokovnímavé bylinožravce, menej ošípané, mäsožravce a hydina. Infekcia má obvykle akútny priebeh a končí septikémiou, antrax je smrteľný do 2-3 dní. Vzácne sa vyskytuje chronická forma.

Pre človeka je antraxová infekcia životu nebezpečná, vyžaduje okamžité liečenie antibiotikami. Antrax možno použiť ako biologickú zbraň. Antrax sa v krajinách západnej, strednej Európy a v Spojených štátoch objavuje len málokedy. Oveľa častejšie sa vyskytuje v Latinskej a Strednej Amerike, na Balkánskom polostrove, v Ázii a Afrike. Najviac sú ohrození ľudia, ktorí pracujú s hospodárskymi zvieratami alebo v odvetviach spracúvajúcich mäso a vlnu. Antrax však nie je nákazlivý. Jediný spôsob, ako ním možno človeka nainfikovať, je vystaviť ho veľkému množstvu spór.

## Liečba
Liečba musí byť začatá čo najskôr po zistení možnej nákazy. Odporúčané sú vysoké dávky liečiv (2 x 500 mg denne počas 60 dní) s účinnou látkou Ciprofloxacín. Predáva sa ako Ciphin alebo Ciproglaxocain, v zahraničí aj ako Ciprobay a Ciproxin. Možná je aj alternatívna liečba penicilínom, tetracyklínom a pod.

Akékoľvek narušenie kožných vyrážok môže spôsobiť sepsu a rozšíriť ochorenie. Pacienta je tiež vhodné izolovať, aby ďalej nešíril nákazu.

## Prevencia
Najúčinnejšia forma prevencie je vyhýbanie sa kontaktu s infikovanými zvieratami a ľuďmi. Ak nie je možné vyhnúť sa kontaktu s nimi, odporúčajú sa ochranné pomôcky: odev, rukavice, špeciálne rúško na tvár a nos, prípadne filter.

Vakcína bola testovaná iba na vojakoch, jej účinky však nie sú celkom overené. Podľa niektorých názorov môže vakcína za tzv. syndróm vojny v Perzskom zálive.

Kategória:Choroby zvierat
Kategória:Biologické zbrane
Kategória:Choroby z povolania
Kategória:Bakteriálne choroby
Rieka (prítok Kysuce)

**Rieka** je potok na Kysuciach, v okrese Čadca, ktorý preteká výhradne územím mesta Čadca. Je to pravostranný prítok Kysuce, meria 5,2 km a je tokom IV. rádu. Priemerný sklon toku je 50 ‰. 

## Prameň
Pramení v Javorníkoch, v podcelku Vysoké Javorníky, na severozápadnom svahu Vojtovho vrchu (840,3 m n. m.) v nadmorskej výške približne 800 m n. m. 

## Opis toku
Tečie výlučne severným smerom, na hornom toku priberá ľavostranný prítok od osady Burdovci (spod kóty 788,2 m), preteká osadou Vojty, kde zľava priberá prítok od osady Ivorovci. Následne pokračuje cez osady Jamky a Belajka, tu sprava priberá prítok zo severného svahu Kýčerky (760,2 m n. m.). Na hornom toku vytvára úzke, hlboko zarezané údolie medzi svahmi Briavy na západe a Vrchkonca, resp. Kýčerky na východe. Ďalej vstupuje do celku Turzovská vrchovina (podcelok Hornokysucké podolie), preteká mestskou časťou Rieka, kde priberá najprv sprava prítok vznikajúci južne od kóty 567 m, potom zľava dva krátke prítoky od osady Krkoškovci a upraveným korytom vedeným pod povrchom tečie centrálnou časťou mesta Čadca. Podzemné koryto končí pri kostole svätého Bartolomeja a po krátkom úseku na povrchu na severnom okraji centra mesta ústi v nadmorskej výške cca 408 m n. m. do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Javorníkoch
Kategória:Vodné toky v Turzovskej vrchovine
Kategória:Vodné toky v okrese Čadca
Rieka (prítok Čierňanky)

**Rieka** je potok na Kysuciach, v severnej časti okresu Čadca. Je to pravostranný prítok Čierňanky, má dĺžku 3,9 km a je tokom V. rádu. 

Preteká Jablunkovským medzihorím, pramení na západnom svahu Kykule (844,9 m n. m.) v nadmorskej výške okolo 720 m n. m., neďaleko slovensko-poľskej štátnej hranice. Najprv tečie západojuhozápadným smerom, na dolnom toku sa stáča na juhojuhozápad. Z ľavej strany priberá dva krátke prítoky (spod Kykule a spod Grúňa), sprava tri prítoky spod Slivkule (717,8 m n. m.). Na dolnom toku sú na oboch brehoch sformované výmole. Do Čierňanky ústi v blízkosti centra obce Skalité v nadmorskej výške okolo 515 m n. m.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Jablunkovskom medzihorí
Kategória:Povodie Kysuce
Kategória:Vodné toky v okrese Čadca
Mohérové barety

**Mohérové barety** () je označenie určitej kategórie účastníkov manifestácií spojených s politickými, spoločenskými alebo kultúrnymi udalosťami v Poľsku. Za typického predstaviteľa „mohérových baretov“ sa považuje postaršia osoba, najmä žena, názorovo neochvejná, ktorá prezentuje konzervatívne katolícko-národné názory a ktorá je uzavretá voči iným názorom a myšlienkám. 

Označenie „mohérové barety“ má pripomínať pokrývku hlavy rozšírenú medzi staršími ženami (vlnený baret, upletený často práve z mohéru), ako aj rôzne vojenské oddiely (napríklad modré barety, červené barety, zelené barety). Spojenie týchto dvoch značne odlišných asociácií je príčinou, že toto označenie má posmešný charakter, ale môže sa stať aj neutrálnym až žartovným termínom, ktorý používajú samotné osoby takto označované. 

Ľudia, ktorí používajú termín „mohérové barety“ ním aj naznačujú, že príslušníci tejto skupiny patria k verných poslucháčom Radia Maryja, čitateľom novín Nasz Dziennik, respektíve iných médií podobného politického profilu, teda národno-(ultra)katolíckeho, s častými prejavmi xenofóbie, antiglobalizmu a neraz dokonca aj so znakmi antisemitských názorov.

Ako pohodlná myšlienková skratka sa toto označenie dostalo do bežného jazyka aj do masovokomunikačných prostriedkov. V Poľsku sa označenie rozšírilo na jeseň roku 2005 prostrednictvom diskutérov internetového fóra denníka Gazeta Wyborcza a následne ho začali používať aj novinári. 

Podnetom na vznik tohto označenia bola predvolebná, volebná a povolebná situácia (v priebehu jedného mesiaca sa konali voľby do oboch komôr poľského parlamentu a dve kolá priamych prezidentských volieb), kedy víťaz všetkých volieb PiS sa uchádzal práve o túto početnú voličskú skupinu a neskôr v parlamente začal úzko spolupracovať s kontroverznou stranou LPR, ktorá sa tiež spolieha práve na týchto voličov. Pôvodne všetci očakávali, že PiS vytvorí koalíciu so stredovou a trocha liberálnejšou PO, ktorá sa vo voľbách umiestnila na druhom mieste, a nie že PiS zostaví menšinovú vládu, pre ktorú získa podporu u LPR a Sebeobrany. 

Označenie *mohérové barety* používajú aj niektorí politici (*„Poľsko nie je odkázané na mohérovú koalíciu,“* uviedol Donald Tusk pri debate v Sejme o vládnom programovom vyhlásení premiéra Kazimierza Marcinkiewicza o koalícii PiS s LPR). 

## Sociálny fakt

Výskum fenoménu mohérových baretov uskutočnila agentúra Axciom Polska. Podľa jej zistenia tvoria mohérové barety zhruba 3.1% poľskej populácie. Sú to prevažne manželia, ktorí majú viac ako päťdesiat rokov, ich deti už žijú samostatne. Zhruba 80% týchto ľudí má iba základné vzdelanie, 36% z nich (ešte) fyzicky pracuje. Zhruba jedna štvrtina z nich používa mobilný telefón, pevnú linku má zavedenú 84% z nich a asi polovia má bankové konto. Vo voľnom čase lúštia krížovky, alebo chodia na ryby. Na dovolenku nechodia. 73% z nich zostáva doma. (Upozornenie: odkaz zahrňuje niekoľko štúdií v PDF a HTML, ktoré majú dohromad niekoľko sto strán.)

## Referencie


Kategória:Politika v Poľsku
NTA

**NTA** môže byť:
*Nitrilotriacetická kyselina
*Národní tisková agentura
*National Telefilm Associates
*Natural Science and Technical Academy Isny
*Nigerian Television Authority
*National Television Awards, ocenenie udeľované na ITV1
*Nuclei Territoriali Antimperialisti
Ester Šimerová-Martinčeková

**Ester Šimerová-Martinčeková** (* 23. január 1909, Bratislava – † 7. august 2005, Liptovský Mikuláš) bola svetoznáma a popredná slovenská maliarka, výtvarníčka a scénografka, predstaviteľka moderny. Často ju nazývali prvou dámou slovenského maliarstva.

## Vzdelanie
Počas 1. svetovej vojny navštevovala evanjelickú školu, potom gymnázium. Už v posledných rokoch gymnaziálneho štúdia súkromne navštevovala maliarsku školu Gustáva Mallého. Po maturite odišla do Paríža, kde študovala maliarstvo na dvoch akadémiách, okrem iného na Académii Julian, ale aj v súkromnej škole Alexandry Exter.

## Životopis
Už v roku 1931 samostatne vystavovala v Prahe. Tam sa stala členkou výtvarného odboru Umeleckej besedy. V roku 1932 sa vydala za profesora Dr. Františka Šimera a spolu s ním žila v Bratislave. Po rozpade prvej Československej republiky odišla s manželom do Protektorátu Čechy a Morava a usadili sa v Plzni. 

V období atentátu na Heydricha jej manžel, ako primár v nemocnici, ukrýval československých parašutistov z Anglicka. Po prezradení ho Gestapo zatklo, uväznilo a popravilo. V roku 1947 sa opäť vydala. Po obnovení spoločnej republiky, v roku 1945, sa vrátila späť na Slovensko a tu ju zvolili za predsedníčku Bloku slovenských výtvarníkov.  Jej manželom sa stal právnik Martin Martinček, v tom čase prezidiálny šéf Úradu predsedníctva SNR, neskôr významný slovenský fotograf. V čase komunistickej diktatúry, v roku 1952 v rámci Akcie B bola nasilu vysťahovaná s manželom (Martin Martinček, ktorého označili za „buržoázneho nacionalistu“) z Bratislavy, do dediny pri Liptovskom Mikuláši, do ktorého sa  neskôr presťahovali a žila tam až do svojej smrti.https://www.tyzden.sk/casopis/14745/kronikar-zaniknuteho-sveta/
V roku 1966 jej udelili titul zaslúžilej umelkyne. Vystavovala vo viacerých galériách doma i v zahraničí a je držiteľkou mnohých ocenení a vyznamenaní. Popri maľbe sa venovala aj návrhom divadelných kostýmov pre Novú scénu v Bratislave.

Ester Šimerová-Martinčeková sa ako jediná zo slovenských umelcov inšpirovala priamo u parížskej školy a do Paríža sa často vracala.

## Ocenenia
V roku 1991 Rad T. G. Masaryka IV. triedy (v Prahe) 

V roku 1992 Cena Martina Benku 

Od roku 1966 bola zaslúžilou umelkyňou 

V roku 2001 v Paríži obdržala vyznamenanie Francúzskej republiky *Rytier rádu kultúry a literatúry.*

V roku 2002 jej prezident Rudolf Schuster prepožičal štátne vyznamenanie Rad Ľudovíta Štúra I. triedy.

V roku 2001 - dostala Cenu Nadácie Tatra banky za výtvarné dielo

Slovenská pošta vydala roku 2016 reprodukciu obrazu *Šachová kompozícia* Ester Šimerovej-Martinčekovej vo forme poštovej známky

Československá pošta vydala v roku 1987 reprodukciu obrazu *Tulipány* ako poštovú známku.

## Referencie

## Literatúra
* 
* 

## Iné projekty

## Externé odkazy
* 

## Zdroj
* Slovenské dotyky 8/2009, článok ku storočnici; autor: Jiřina Divácká
* dartesro.sk
* osobnosti.sk

Kategória:Slovenské maliarky
Kategória:Česko-slovenskí zaslúžilí umelci
Kategória:Držitelia Radu Ľudovíta Štúra I. triedy
Kategória:Nositelia Radu T. G. Masaryka
Kategória:Osobnosti z Bratislavy
Bhárat

**Bhárat** môže byť:
* názov Indie v indickej ústave, pozri India
* Ind
* kráľ, ktorého príbeh je spomenutý v Mahábhárate, pozri Bhárat (kráľ)
Národní myšlenka

**Národní myšlenka** je české webové periodikum, spravované občianskym združením s rovnakým názvom. Uverejňuje články s politickou, spoločenskou a ekonomickou tematikou. Je orientované konzervatívne a národne.
 

## Externé odkazy
* Národní myšlenka

Kategória:Webové periodiká
Indián

**Indián** môže byť:

* pôvodný obyvateľ Ameriky, pozri Indiáni
* Indián (súhvezdie)
* film z roku 2022, pozri Indián (film)
* prenesene:
** nedisciplinovaný mladý človek
** človek s opálenou pleťou
Niacín

**Niacín** alebo **vitamín B<sub>3</sub>** (staršie **vitamín PP, vitamín P, antipelagrový faktor, faktor**) je jeden z vitamínov B. Medzi jeho vitaméry patria:

* kyselina nikotínová
* nikotínamid
* nikotínamidribozid

Názov niacín (z anglického ***ni'''cotinic '''ac'''id vitam'''in***, teda vitamín kyseliny nikotínovej) všeobecne označuje deriváty kyseliny nikotínovej.

Všetky tieto látky sa premieňajú na nikotínamidadeníndinukleotid (NAD), ktorý sa účastní mnohých redoxných procesov v ľudskom tele.

## Funkcia
Vitamín B3 je nevyhnutne potrebný pri tvorbe energie v bunkách a je dôležitý pri srdcovej, nervovej a svalovej činnosti a pri udržiavaní zdravej kože a dobrého fungovania tráviaceho traktu.

## Výskyt
Nachádza sa v každej zelenine a mäse, taktiež v slanine, no najmä v pečeni, sušenom ovocí a orechových jadrách, káve a čaji.

## Prejavy nedostatku a prebytku
* nedostatok (hypovitaminóza): únava, depresia, pigmentová kožná vyrážka, dermatitída, anémia, hnačka a v horších prípadoch demencia
* prebytok (hypervitaminóza): sčervenanie kože, svrbenie

## Odporúčaná dávka
Odporúčaná denná dávka:
* dospelí a mladiství: 1520 mg pre mužov a 1315 mg pre ženy
* tehotné ženy: 17 mg
* deti vo veku 710 rokov: 13 mg, 46 rokov: 12 mg, 13 rokov: 59 mg

## Referencie

Kategória:Vitamíny
Kategória:ATC A11HA – Iné vitamínové prípravky, samotné
Kategória:C04 - Periférne vazodilatanciá
Kategória:C10 – Hypolipidemiká
Kategória:Wikipédia:Chýbajúce referencie
375
Nikotínamid

**Nikotínamid** je jeden z vitamérov vitamínu B<sub>3</sub> (niacínu). Je odvodený od kyseliny nikotínovej, z ktorej vzniká amidáciou. Je to vo vode rozpustný vitamín. V tele sa premieňa na nikotínamidadeníndinukleotid (NAD) a nikotínamidadeníndinukleotidfosfát (NADP). 

Nikotínamid sa bežne nachádza v potrave, napríklad v droždí, mäse, mlieku a listovej zelenine a praženej káve a takisto sa používa ako doplnok stravy. Pri jeho použití ako doplnok stravy sa podáva perorálne, aby sa predišlo chorobe menom pelagra (nedostatok vitamínu B3). Nikotínamid i kyselinu nikotínovú možno obe použiť na liečbu pelagry, ale nikotínamid nespôsobuje červenanie pokožky. V podobe krému možno nikotínamid použiť na liečbu akné.

Pri podaní vznikajú len minimálne vedľajšie účinky. Pri vyšších dávkach môže dôjsť k ochoreniam pečene. Normálne dávky sú bezpečné i počas tehotenstva. 

Nikotínamid bol objavený medzi rokmi 1935 a 1937. Je zaradený na zoznam esenciálnych liečiv WHO. Nikotínamid je dostupný ako generikum a predáva sa bez receptu. Komerčne sa nikotínamid vyrába z kyseliny nikotínovej alebo nikotínonitrilu. V niektorých krajiných sa pridáva do zŕn.

## Referencie


## Zdroj

Kategória:Amidy
Kategória:Základné a špeciálne esenciálne liečivá podľa WHO
Kategória:Pyridíny
Kategória:Vitamíny
Kategória:Amidy karboxylových kyselín
Kategória:ATC A11HA – Iné vitamínové prípravky, samotné
Vitamín B6

**Vitamín B<sub>6</sub>** je spoločné označenie pre tri pyridínové deriváty:
* pyridoxín
* pyridoxal
* pyridoxamín


Pyridoxin.svg|Pyridoxín
Pyridoxamin.svg|Pyridoxamín
Pyridoxal2.svg|Pyridoxal


Všetky tieto látky, spolu so svojimi fosfátmi, sú účinné ako vitamíny. Ich deriváty sa podieľajú na metabolizme aminokyselín a sacharidov. Aktívnou formou pyridoxalu je pyridoxalfosfát, ktorý vystupuje ako koenzým mnohých enzýmových reakcií.

Vitamín B6 je rozpustný vo vode.

Kategória:Vitamíny
Asfalt

thumb|Finišer, stroj, ktorý kladie vrstvy asfaltu. 
thumb|Obaľovačka, výrobná linka na asfaltový betón. 
thumb|Asfaltový betón. 
**Asfalt** (staršie: *tér*, *smola*, *židovská smola*) je druh umelého alebo prírodného živicového bitúmenu. Predstavuje zmes zoxidovaných uhľovodíkov s určitou prímesou ropy, vody, minerálnych látok, hlavne ílov a karbonátov. Prvýkrát bol použitý, keď sa zistilo, že neprchavé látky po varení ropy sa môžu použiť ako lepidlo, izolácia alebo stavebný materiál.

Ako **asfalt** sa hovorovo označuje aj asfaltová dlažba (t.j. asfaltová vozovka, asfaltový chodník a pod.).

## Vlastnosti a zloženie
Je hnedočierny až čierny a má tuhú alebo polotuhú konzistenciu. Jeho hustota sa pohybuje v rozmedzí 0,9 až 1,3 kg.dm³. Rozpúšťa sa v petroleji, chloroforme a éteri. Vo vode je nerozpustný. Taví sa pri 110 až 130 °C. V prípade jeho úplného spevnenia tvorí tzv. asfaltit, tmavú lesklú horninu s lastúrnatým lomom.

## Použitie
Používa sa najmä pri výstavbe ciest ako vrchná vrstva vozovky (pozri aj liaty asfalt alebo asfaltový betón) alebo na izoláciu. Umelý asfalt je vedľajší produkt pri spracovaní ropy.

### Spevnené plochy

Pri výstavbe spevnených plôch (vozovky, parkoviská) sa používajú asfaltom obaľované zmesi. Má ľahkú spracovateľnosť, rýchlu montáž a nižšiu cenu ako betónové plochy. Nevýhodou je, že pri vyššej teplote znižuje svoju tuhosť a vozidlá na vozovke tlakom kolies vytvárajú tzv. „koľaje“. 

Druhy asfaltom obaľovaných zmesí:
* asfaltový betón: obrusný (AC 4, AC 8, AC 11, AC 16), ložný (AC 16, AC 22), podkladový (AC 16, AC 22)
* drenážny asfalt
* farebné asfalty
* liaty asfalt (MA 8, MA 11, MA 16)
* asfaltový koberec mastixový (SMA 11)
* obaľované kamenivo (ACP 16+, ACP 22+)
* a iné

### Izolácie
Asfaltové izolačné pásy sa používajú ako izolácia stavieb proti vode (strecha, základy, mostovka) a radónu (spodná stavba). Aplikujú sa na povrch natretý penetračným náterom (asfaltovým) natavením pomocou plameňa.

## Referencie

## Iné projekty
 

Kategória:Fosílne palivá
Kategória:Stavebné materiály
Kategória:Hnedé pigmenty
Kategória:Ropné produkty
Anna Gavalda

**Anna Gavalda** (* 9. december 1970, Boulogne-Billancourt, Francúzsko) je francúzska žurnalistka a spisovateľka. Magazín *Voici* ju označil za *vzdialeného potomka Dorothy Parkerovej*.

## Tvorba
Zbierka jej krátkych poviedok bola vydaná prvýkrát v roku 1999 pod názvom *Je voudrais que quelqu´un m´attende quelque part* (*Chcel by som, aby ma niekto niekde čakal*). Táto jej prvá zbierka sa stretla s výborným ohlasom u kritikov a úspechom u čitateľov. Vo Francúzsku sa jej predalo viac ako trištvrte milióna výtlačkov. V roku 2000 jej udelili *Grand Prix RTL-Lire*. Knihu preložili do mnohých jazykov vrátane angličtiny, predávala sa v 27 krajinách sveta.

Prvý román Anny Gavaldovej, *Je l´aimais* (*Miloval som ju*), vyšiel vo Francúzsku vo februári 2002 a ešte v tom istom roku aj po anglicky. Spisovateľka sa inšpirovala vlastným nevydareným manželstvom. Román sa stal bestsellerom.

Druhý román vyšiel pod názvom *35 Kilos d´espoir* (*35 kíl nádeje*). Tento vyšiel vo vydavateľstve SOFA v dvojjazyčnom francúzsko-slovenskom vydaní.

V roku 2004 vyšiel jej tretí román *Ensemble, c´est tout* (*Jednoducho spolu*), ktorý sa zaoberá životom štyroch ľudí žijúcich v jednom byte –  postavami sú mladá umelkyňa Camille, ktorá pracuje ako nočná upratovačka v kancelárii, mladý aristokrat Philibert, kuchár Franck a jeho starká Paulette. Kniha má 600 strán a vo Francúzsku sa stala ďalším bestsellerom. Anna Gavaldová takisto prispieva do ženského magazínu Elle.

## Život
Rozvedená matka dvoch detí. Anna Gavaldová žije v malom meste Melun, asi 50 kilometrov od Paríža. 
V roku 2004 navštívila Bratislavu a zúčastnila sa na viacerých podujatiach organizovaných *Francúzskym inštitútom*.

## Dielo
* 1999 – zbierka poviedok *Je voudrais que quelqu´un m´attende quelque part* (*Chcel by som, aby ma niekto niekde čakal*).
* 2001 - L´échappée belle - román, ISBN 978-2-290-04099-7 
* 2002 – román *Je l´aimais* (*Miloval som ju*),
* román *35 Kilos d´espoir* (*35 kíl nádeje*).
* 2004 román  *Ensemble, c´est tout* (*Jednoducho spolu*)

## Iné projekty

Kategória:Francúzski spisovatelia
Kategória:Francúzski novinári
Halloween

[náhľad|[Jack-o'-lantern – vyrezávaná a osvetlená tekvica, symbol Halloweenu]]
**Halloween** je americký sviatok, predvečer a noc z 31. októbra na 1. novembra pred Sviatkom všetkých svätých.

## Pôvod
Svôj pôvod má v keltskom sviatku Samhain, ktorý oslavovalo keltské obyvateľstvo Britských ostrovov. Zostal významným sviatkom aj po prieniku kresťanstva na toto územie. Duchovenstvo malo záujem, aby sa pôvodne pohanský sviatok, kde sa slávili rôzne sily, ktoré mali počas tohto sviatku možnosť pôsobiť vo svete ľudí, zmenil na oslavu sviatku Všetkých svätých – kde by sa oslavovali všetci známi aj neznámi svätci kresťanskej cirkvi. Šírením kresťanstva začalo na Britských ostrovoch prichádzať k splynutiu pôvodného keltského sviatku a zvykov s ním spojeným s kresťanským sviatkom Všetkých svätých (ang. *All Hallows*). Keďže sviatok Všetkých svätých sa oslavoval 1. novembra, sviatku oslavovanému deň predtým sa začalo hovoriť „All Hallows’ Eve“, z čoho skrátením vzišlo slovo „Halloween“.

Do Spojených štátov Halloween priniesli najmä írski katolícki a škótski prisťahovalci, ale až po 1845 – 1846 (Veľký írsky hladomor) sa zoň stala celonárodná udalosť. V Amerike sa postupne z kresťanského sviatku stal sviatok so sekulárnym a karnevalovým charakterom, ktorý sa počas 90. rokov 20. storočia rýchlo rozšíril do Európy prostredníctvom reemigrantov, tlače, filmov a iných médií. Toto masívne rozšírenie Halloweenu do sveta sa pokladá za prejav globalizácie.

## Referencie

## Iné projekty

Kategória:Sviatky
Kategória:31. október
Bitka pri Efeze (498 pred Kr.)

**Bitka pri Efeze** v roku 498 pred Kr. bola konfliktom medzi Perziou a vzbúrenými Iónmi počas tzv. Iónskeho povstania. Satrapa Artafernes porazil vojsko Iónskych vzbúrencov ako odvetu za vyplienenie Sardisu.

## Pozadie

Ióni, v tom čase pod nadvládou silnej Perzskej ríše, sa vzbúrili na podnet Aristagora z Milétu. Po vyvolaní iónskeho povstania Aristagoras navštívil viacero gréckych miest so žiadosťou o pomoc. Sparta pomoc odmietla, no Atény mu poskytli 20 a Eretria, ktorá mala voči Milétu čestný dlh, 5 lodí. Spojená armáda Iónov, Aténčanov a Eretrijčanov vyplienila a vypálila Sardis. Aristagoras sa k armáde pri tejto výprave nepridal; zostal v Miléte a poveril velením svojho brata Charopina a človeka menom Hermofantos. Vzhľadom k odporu miestneho obyvateľstva sa armáda následne stiahla do Efezu.

## Bitka pri Efeze

Po zničení Sardisu Artafernes, ktorý sa ukryl počas boja so silnou ochrankou na akropole mesta, zozbieral perzskú armádu a vydal sa prenasledovať rebelov. Postupoval s ňou hneď za ustupujúcimi Grékmi až k Efezu, ktorý bol vzdialený zhruba tri dni pochodu od Sardisu. Grécka armáda sa sformovala pred hradbami s úmyslom nedopustiť obliehanie, no Peržania v priamom strete zvíťazili. Mnoho Grékov padlo, vrátane Eualkida, ktorý velil Eretrijským silám.

## Dozvuky

Iónske povstanie táto bitka nezlomila a pokračovalo ešte ďalšie štyri roky, než bolo nakoniec Peržanmi potlačené. Bitka pri Efeze však znamenala koniec angažovanosti Atén v povstaní - mesto odmietlo všetky ďalšie Aristagorove prosby o podporu. To však Atény nezachránilo pred pomstou Peržanov (Dareios I.), ktorí zničenie Atén (spolu s Eretriou) vyhlásili za svoj vojenský cieľ.

## Zdroje
* Herodotos, The Histories, Book Five, chapter 102. (Project Gutenberg)

Efez
Efez
Efez
Kategória:Grécko-perzské vojny
Ióni

**Ióni** alebo **Iónovia** gr. Ίωνες (Íones), boli podľa tradície jeden zo štyroch hlavných starogréckych kmeňov (Achájci, Aiolovia, Dóri).

Tradične sa pokladajú za najstarší zo starogréckych kmeňov. Za tohto predpokladu museli do Grécka prísť začiatkom 2. tisícročia pred Kr. Hoci sa niekedy tvrdí, že sú potomkami mykénskych Achájcov, v skutočnosti ich vzťah k Achájcom nie je vôbec jasný a ich úloha v mykénskom Grécku je nejasná. 

Osídlili predovšetkým stredné Grécko (Atika) a ostrov Euboiu a väčšinu ostrovov v Egejskom mori, neskôr, počas gréckej kolonizácie osídlili polostrov Chalkidiki, časť Sicílie, a časť južnej Itálie, Krym a Pontos. Po zničení mykénskej civilizácie sa spolu s Dórmi sťahovali na východ. Južnú časť Malej Ázie (tzv. Ióniu) osídlili Ióni z Atiky (podľa tradície z Atén), čo možno archeologicky doložiť od konca 11. storočia pred Kr. 

Iónia v 5. storočí pred Kr. pozostávala zo zväzku 12 mestských štátov (Fokaia, Klazomenai, Erythrai, Teos, Lebedos, Kolofón, Efezos, Priené, Myus, Milét, ostrovy Chios a Samos). Územie Iónie bolo kultúrne a intelektuálne mimoriadne vyspelé. Ich výhodou bolo susedstvo s vyspelými maloázijskými civilizáciami, od ktorých prebrali mnohé poznatky. V iónskych mestách vznikli literárne žánre, ktoré sa rozšírili v celom grécku (epos, elégia, jambická poézia, prírodná filozofia, zemepis, dejepisectvo). V 8./7. storočí pred Kr. tu vznikli homérske básne, v 6. storočí pred Kr. tzv. milétska škola. Miestne osobnosti ako Tales, Anaximandros a Anaximenes boli prví známi európski vedci.

V polovici 6. storočia pred Kr. ovládli Ióniu a jej mestá najprv Frýgovia, potom Peržania, proti ktorým prepuklo v roku 500 (alebo 499 pred Kr.) iónske povstanie. Peržania povstanie potlačili a pomoc, ktorú povstalcom poskytli niektoré mestá v materskom Grécku – Atény, dala Peržanom zámienku pre vpád do Grécka a začatie grécko-perzských vojen. 

Legendárny pôvod Achájcov pochádza od Ióna, ktorý bol Xúthovým synom a vnukom mýtického predka všetkých Grékov Helléna.

Iónske kmene sa delili tradične na štyri menšie jednotky – fýly, ktoré sa nazývali Geleontes, Hoplétes, Argadeis a Aigikoreis (v Aténach), pričom prvé dve fýly sú známe aj v iónskych mestách na maloázijskom pobreží, kde k prvým dvom pristupujú ešte dve ďalšie fýly: Bóreis, Oinópes. Dóri sa delili tradične na tri fýly: Dymánes, Hylleis, Pamfýloi. Toto rozdelenie je doložené na Kréte, Rode a v Sparte.

## Jazyk

Ióni hovorili iónskou formou starogréčtiny, ktorá sa stala jazykom kultúry a vzdelancov, z nej sa vyvinula aténska (attická) gréčtina, ktorá bola prijatá za jazyk gréckej kultúry a z ktorej sa vyvinula aj moderná gréčtina. 
## Pozri aj

* Maloázijskí Gréci
* Bitka pri Efeze
* Bitka pri Ladé

Kategória:Gréci

Kategória:Staroveké Grécko
Krzysztof Kieślowski

**Krzysztof Kieślowski** (* 27. jún 1941, Varšava – † 13. marec 1996, Varšava) bol významný poľský filmový režisér a scenárista. Preslávil sa svojimi filmovými cyklami *[[Tri farby]]* a *[[Dekalóg (film)|Dekalóg]]*. Za film *Červená* z trilógie *Tri farby* získal tri nominácie na Oscara. Hudbu pre jeho filmy komponoval Zbigniew Preisner.

## Filmy
* 1976 – *Jazva* (Blizna)
* 1979 – *Amatér* (Amator)
* 1981 – *Náhoda* (Przypadek)
* 1984 – *Bez konca* (Bez końca)
* 1988 – *Dekalóg* (Dekalog)
* 1988 – *Krátky film o zabíjaní* (Krótki film o zabijaniu)
* 1989 – *Krátky film o láske* (Krótki film o miłości)
* 1991 – *Dvojaký život Veroniky* (La Double vie de Véronique/Podwójne życie Weroniki)
* 1993 – *Tri farby: Modrá* (Trois couleurs: Bleu)
* 1994 – *Tri farby: Biela* (Trois couleurs: Blanc/Trzy kolory: Biały)
* 1994 – *Tri farby: Červená* (Trois couleurs: Rouge)

## Referencie

## Literatúra
* 
* 

## Iné projekty

## Externé odkazy
* 
* 

Kategória:Osobnosti z Varšavy
Kategória:Poľskí filmoví scenáristi
Kategória:Poľskí filmoví režiséri
Kategória:Poľskí televízni režiséri
Kategória:Poľskí filmoví herci
Zbigniew Preisner

**Zbigniew Preisner**, rod. **Zbigniew Antoni Kowalski** (* 20. máj 1955, Bielsko-Biała, Poľsko) je poľský hudobný skladateľ.

Stal sa známym hlavne vďaka spolupráci s režisérom Krzysztofom Kieślowskim. Spolu s Wojciechom Kilarom je najznámejším poľským skladateľom filmovej hudby.

Študoval filozofiu a históriu v Krakove, nikdy nenavštevoval hodiny hudby. Komponovať sa naučil ako samouk.

## Iné projekty

## Externé odkazy
* 
* Oficiálna stránka
* Portrét na filmpolski.pl
* Zbigniew Preisner 

Kategória:Poľskí hudobní skladatelia
Kategória:Poľskí skladatelia filmovej hudby
Kategória:Poľskí hudobní producenti
Kategória:Skladatelia vážnej hudby 20. storočia
Kategória:Držitelia Césara
Kategória:Absolventi Uniwersytet Jagielloński
Nadácia Milana Šimečku

náhľad|Sídlo na Panenskej ulici č. 4 v Bratislave

**Nadácia Milana Šimečku** (NMŠ) je nezisková organizácia, ktorej cieľom je iniciovať a podporovať aktivity na podporu rozvoja demokracie, kultúry, humanity a občianskej spoločnosti v duchu filozofického odkazu Milana Šimečku. 

Zameriava sa hlavne na informovanosť a vzdelávanie v oblasti demokracie najmä mladej generácie, podporuje v prvom rade vzdelávanie, publikovanie, tréningy a poradenstvo, ktoré napomáhajú rozširovať demokratické hodnoty v spoločnosti a uplatňujú etické prístupy v politike. Nadácia podporuje aktivity zamerané na vzájomné porozumenie a spoluprácu medzi štátmi, národnosťami a etnickými skupinami. 

## Externé odkazy
* Oficiálna stránka

Kategória:Nadácie na Slovensku
Kastrácia

**Kastrácia** môže byť:
*v lekárstve a veterinárstve: odstránenie pohlavných žliaz alebo podviazanie vaječníkov/semenovodov, pozri kastrácia (zoológia)
*v botanike: odstránenie peľníc z kvetov na zabránenie opelenia vlastným peľom, pozri kastrácia (botanika)
Liaty asfalt

**Liaty asfalt** je druh povrchovej úpravy cestných vozoviek. Nanáša sa za horúca. Skladá sa z asfaltu, vápencovej múčky (fileru) a čadičovej drte. 

Kategória:Stavebné materiály
Onemovanie

**Onemovanie** alebo **devokalizácia** je veterinárny zákrok na pozbavenie alebo aspoň obmedzenie hlasu najmä psov a mačiek. Používa sa v mestách, aby hlasité prejavy zvierat nerušili susedov. Používa sa aj na vojenské účely. Devokalizácia sa dosahuje čiastočným alebo úplným odstránením hlasiviek.

Kategória:Veterinárna medicína
Devokalizácia

**Devokalizácia** môže byť:
*vo veterinárstve: onemovanie
*v jazykovede: pozri devokalizácia (jazykoveda)
Kastrácia (zoológia)

**Kastrácia** je zákrok, ktorým sa zastaví germinatívna (??) a hormonálna činnosť pohlavných žliaz. Fyzické vyrezanie pohlavných žliaz sa nazýva aj **miškovanie**. Vykastrovaný jedinec sa nazýva kastrát.
Obvykle sa kastrujú samce (orchiektómia), ale v súčasnosti sa kastrujú aj samice, najmä feny a mačky (ovariohysterektómia).

## Kastrácia mužov
Kastrácia mužov sa vykonávala hlavne v minulosti, napríklad u strážcov háremov - nazývali sa eunusi. V niektorých krajinách pre istotu odstraňovali aj pohlavný úd.  Vykonávala sa tiež u chlapcov spevákov pred nástupom puberty, aby u nich nedošlo k zmutovaniu hlasu. V súčasnosti sa v niektorých krajinách vykonáva u sexuálnych delikventov na vlastnú žiadosť, ak je to podmienkou prepustenia na slobodu.

Kastrácia sa môže vykonať aj zo zdravotných dôvodov, napríklad pri rakovine semenníkov alebo aj pri rakovine prostaty z dôvodu zníženia hladiny testosterónu. Kastrácia sa vykonáva prístupom cez slabiny alebo cez miešok v celkovej, čiastočnej alebo lokálnej anestézii.

## Kastrácia žrebcov
Teplokrvné žrebce sa kastrujú vo veku 2 - 3 rokov, chladnokrvné vo veku 1 - 2 rokov. Kastrujú sa žrebce nevhodné na plemenitbu. Znižuje sa tak ich temperament a sú ľahšie ovládateľné. Vykastrovaný kôň sa nazýva valach. Pred kastráciou by kôň aspoň 12 hodín nemal žrať.

## Kastrácia kancov
Kastrácia kancov sa robí z hospodárskych dôvodov. Mäso nekastrovaných kancov je totiž podmienečne poživateľné. Kastruje sa obvykle vo veku 2 - 4 týždňov. Kance vyradené z plemenitby treba vykastrovať 3 až 6 mesiacov pred usmrtením, aby mäso stratilo kančí zápach. Kastrovaný kanec sa nazýva brav.

## Kastrácia býkov
Býkov možno kastrovať nekrvavými alebo krvavými metódami. Nekrvavou metódou je napr. perkutánne rozmliaždenie semenných povrazcov kliešťami podľa Burdizza. Nevýhodou tejto metódy je, že môže dôjsť k recidíve pri nedôslednom rozmliaždení semenného povrazca. Ďalšie nevýhody: pomalé vstrebávanie semenníkov, nekróza kože na miešku. Kastrovaný býk sa nazýva vôl.

## Kastrácia mäsožravcov
Psy a kocúry sa kastrujú kvôli obmedzeniu nežiaducich povahových vlastností, súvisiacich so sexuálnym pudom.

## Kastrácia kohútov
V minulosti sa zvykli kastrovať aj kohúty. Kastrovaný kohút sa nazýva kapún. Kapúnie mäso má lahodnejšiu chuť.

Kategória:Veterinárna medicína
Kategória:Medicína
Kategória:Pohlavné rozmnožovanie
Trigonálna sústava

**Trigonálna** (alebo **romboédrická** v staršom názvosloví aj **klencová**) sústava je jedna zo siedmich kryštálových sústav. Možné prvky súmernosti sú: trojnásobná os súmernosti (symbol **3**), tri dvojnásobné osi (**2**), tri roviny súmernosti (**m**), stred súmernosti (**<u style="text-decoration:overline">1</u>**) ako aj ich kombinácie. Romboédrická základná bunka nemôže mať rovinu súmernosti kolmú na trojnásobnú os súmernosti, preto sú grupy **3/mm** a **3/m** uvádzané v hexagonálnej sústave ako <u style="text-decoration:overline">6</u>m2 a <u style="text-decoration:overline">6</u>. Bravaisova mriežka je zastúpená jedna: špeciálna **romboédrická** (**R**).

## Typy mriežok

Obrázok:Rhombohedral.png|Romboédrická mriežka


## Výber súradnicovej sústavy
Pre morfologické štúdium sa využívajú hexagonálne súradnicové osi. Ak sú na trojnásobnú os súmernosti kolmé dvojnásobné osi, potom tieto definujú súradnicové osi X1, X2 a X3. Ak dvojnásobné osi chýbajú, je možnosť vybrať súradnicové osi X1 až X3 v ich predpokladanom smere, alebo v rovinách súmernosti. V prípade nízkej súmernosti nie je výber týchto osí ničím viazaný.

## Kryštálové tvary
V jednotlivých grupách sú možné nasledovné tvary:
* **[[Bodová grupa -32/m|<u style="text-decoration:overline">3</u>2/m]]** - pinakoid, hexagonálna dipyramída, hexagonálna prizma, romboéder, ditrigonálna prizma, skalenoéder
* **[[Bodová grupa 3m|3m]]** - pedión, hexagonálna prizma, hexagonálna pyramída, trigonálna prizma, trigonálna pyramída, ditrigonálna prizma, ditrigonálna pyramída
* **[[Bodová grupa 32|32]]** - pinakoid, trigonálna prizma, ditrigonálna dipyramída, hexagonálna prizma, romboéder, ditrigonálna prizma, trigonálny traperzoéder
* **[[Bodová grupa -3|<u style="text-decoration:overline">3</u>]]** -  pinakoid, hexagonálna prizma, romboéder
* **[[Bodová grupa 3|3]]** - pedión, trigonálna prizma, trigonálna pyramída

Kategória:Kryštálové sústavy